Държавен вестник, бр. 62, 2016 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  62
го съпруг (съпруга), неговите низходящи и въз­
ходящи по права линия се изплаща еднократно 
или разсрочено натрупаната по индивидуалната 
му партида сума.
Надзорът върху ПОД се осъществява от Ко­
мисията за финансов надзор (КФН) и нейния 
заместник-председател, ръководещ управление 
„Осигурителен надзор“.
ІІ. Какво трябва да знаете при избора на ППФ
1. Как и кога трябва да се избере ППФ
Изборът на ППФ е личен и свободен и Вие 
не сте длъжни да се съобразявате с препоръките 
на трети лица, включително и с тези на Вашия 
работодател. При или по повод този избор 
пенсионноосигурителните дружества, техните 
акционери, осигурителни посредници или дру­
ги лица нямат право да Ви предоставят, да Ви 
предлагат или да Ви обещават под каквато и 
да е форма специални привилегии, подаръци, 
услуги или други облаги.
В 3-месечен срок от сключване на трудов 
договор за започване на работа при условията 
на първа или втора категория труд Вие имате 
право и сте длъжен да изберете ППФ, в който 
да постъпват осигурителните Ви вноски. За 
целта трябва да подадете заявление за участие 
в ППФ (заявление за участие) до дружеството, 
управляващо избрания от Вас фонд. В случай 
че не подадете заявление или го подадете след 
посочения срок, ще бъдете служебно разпределен 
на случаен принцип.
Необходимо е да имате предвид, че всяко 
лице, подлежащо на допълнително задължи­
телно пенсионно осигуряване в ППФ, може да 
се осигурява само в един фонд. Ако подадете 
повече от едно заявление за участие в два или 
повече ППФ, управлявани от различни ПОД, 
се счита, че не сте направили избор и също ще 
подлежите на служебно разпределение.
Изборът Ви за ППФ не води до автоматич­
но избиране и на универсален пенсионен фонд 
(УПФ), ако имате задължение за осигуряване и 
в такъв вид фонд. В този случай е необходимо да 
подадете отделно заявление за участие в УПФ.
2. Къде и как се подава заявлението за участие 
и се сключва осигурителният договор
Заявлението за участие трябва да подадете 
в офис на дружеството, управляващо избрания 
от Вас ППФ, чрез осигурителен посредник на 
това дружество или като електронен документ 
по реда на Закона за електронния документ и 
електронния подпис. Когато подавате заявле­
нието чрез осигурителен посредник, той трябва 
да Ви представи документ, който го легитимира 
за упражняване на дейността по приемане на 
заявление за участие и за сключване на оси­
гурителни договори от името и за сметка на 
дружеството. В случай че имате съмнения дали 
определено лице действително е посредник на 
дружеството, можете да направите справка във 
водения от КФН регистър, достъпен на нейната 
интернет страница (www.fsc.bg).
При попълване на заявлението за участие 
спазвайте указанията, разписани на гърба му. 
Когато заявлението се подава на хартиен носител, 
е необходимо подписът Ви върху първия му екзем­
пляр да бъде нотариално заверен. Не оставяйте 
непопълнени данни и не правете поправки. ПОД 
ще Ви окаже необходимото съдействие. Следва 
да имате предвид, че заявлението Ви няма да 
бъде прието, ако е без нотариална заверка на 
подписа (съответно – електронното заявление не 
е подписано с квалифициран електронен подпис), 
с непопълнени данни или с поправки, когато в 
резултат на тези непълноти и поправки няма да 
можете да бъдете идентифициран като заявител 
или няма да могат да бъдат вписани необходи­
мите данни в електронния регистър на фонда.
Когато сте подали заявление на хартиен носи­
тел, вторият екземпляр от него трябва да Ви бъде 
върнат незабавно. В случай че сте подали заяв­
лението като електронен документ, електронно 
копие от него, подписано с електронния подпис 
на дружеството, трябва да Ви бъде изпратено на 
e-mail адреса, който е посочен в електронния 
Ви подпис, незабавно след получаването му 
(съответно – на първия работен ден след тази 
дата при подаването му в извънработно време 
или в неработен ден).
След като сте подали заявление за участие, 
Вие трябва да сключите и осигурителен договор 
с ПОД. В качеството си на страна по договора 
имате право да получите екземпляр от него, 
както и от основния устройствен акт на избра­
ния от Вас ППФ – правилника за организацията 
и дейността му. Пазете договора, тъй като той 
съдържа условията на Вашето осигуряване.
3. Кои нормативни актове уреждат реда и 
начина за избор на ППФ
Нормативната уредба на допълнителното пен­
сионно осигуряване се съдържа в част втора на 
КСО и в подзаконовите актове по прилагането му.
Начинът и срокът за подаване на заявление 
за участие в ППФ са регламентирани в чл. 140, 
ал. 3 КСО.
Редът за подаване на заявление за участие във 
фонд за допълнително задължително пенсионно 
осигуряване и изискванията към неговата форма 
и съдържание са уредени в Наредба № 33 от 
2006 г. на КФН за индивидуалните заявления за 
участие във фонд за допълнително задължително 
пенсионно осигуряване и за възобновяване на 
осигуряването в универсален пенсионен фонд.
Служебното разпределение се осъществява 
по начин и ред, определени от НАП и КФН в 
Инструкция № 1 от 2006 г. за реда и начина за 
служебно разпределение на лицата, неизбрали 
фонд за допълнително задължително пенсионно 
осигуряване.
ІІІ. Общи указания за осигуреното в ППФ лице
1. След като придобиете качеството на оси­
гурено в ППФ лице, може да проверявате дали 
във Вашата партида във фонда редовно постъпват 
вноски. Справка може да направите на страни­
цата на НАП (www.nap.bg), раздел „За граждани­
те“ – „Електронни услуги на НАП“ – „Е-услуги с 
ПИК“ – „ДЗПО“. За достъп до системата е необ­
ходимо да подадете заявление в офис на НАП, за 
да Ви бъде издаден персонален идентификационен 
код (ПИК). В случай че Вашият работодател не 
превежда задължителните осигурителни вноски, 
които дължи, отправете сигнал до НАП.
2. Следете състоянието на индивидуалната си 
партида. ПОД е длъжно всяка година до 31 май 
да Ви изпраща извлечение от нея. Извлечението